CELEX: 22004D0117
Language: hr
Date: 2004-08-06 00:00:00
Title: Odluka Zajedničkog odbora EGP-a br. 117/2004 od 6. kolovoza 2004. o izmjeni Protokola 31 Sporazuma o EGP-u o suradnji na posebnim područjima izvan područja četiriju sloboda

11/Sv. 98
            
            
               HR
            
            
               Službeni list Europske unije
            
            
               184
            
         22004D0117
   
               L 064/5
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 117/2004
   od 6. kolovoza 2004.
   o izmjeni Protokola 31 Sporazuma o EGP-u o suradnji na posebnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 Sporazuma izmijenjen je Odlukom Zajedničkog odbora EGP-a br. 90/2004 od 8. lipnja 2004. (1).
            
         
               (2)
            
            
               Potrebno je proširiti suradnju ugovornih stranaka Sporazuma tako da se uključe pripremne radnje za suradnju u kulturnim pitanjima.
            
         
               (3)
            
            
               Protokol 31 Sporazuma stoga treba izmijeniti tako da omogući da ova suradnja započne s primjenom od 1. siječnja 2004.,
            
         ODLUČIO JE:
   Članak 1.
   Članak 13. Protokola 31 Sporazuma mijenja se kako slijedi:
   
               1.
            
            
               stavak 2. zamjenjuje se sljedećim:
               „2.   Države članice EFTA-e doprinose financijskim radnjama navedenima u stavcima 1., 4., 5. i 6., u skladu s člankom 82. stavkom 1. točkom (a) Sporazuma.”;
            
         
               2.
            
            
               stavak 3. zamjenjuje se sljedećim:
               „3.   Države članice EFTA-e u cijelosti sudjeluju u odborima EZ-a i drugim tijelima koja pomažu Komisiji u upravljanju, razvoju i provedbi radnji navedenih u stavcima 1., 4., 5. i 6.”;
            
         
               3.
            
            
               iza stavka 5. Umeće se sljedeći stavak:
               „6.   Države članice EFTA-e od 1. siječnja 2004. sudjeluju u radnjama Zajednice koje su povezane sa sljedećom stavkom proračuna, koja je unesena u opći proračun Europske unije za financijsku godinu 2004.:
               
                           —
                        
                        
                           
                              stavka proračuna 15 04 02 03:‚Pripremne radnje za suradnju u kulturnim pitanjima’.”
                        
                     
         Članak 2.
   Ova Odluka stupa na snagu dan nakon što Zajednički odbor EGP-a zaprimi posljednju notifikaciju u skladu s člankom 103. stavkom 1. Sporazuma (2).
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 6. kolovoza 2004.
      
         
            Za Zajednički odbor EGP-a
         
         
            Predsjednik
         
         Kjartan JÓHANNSSON
      
   
   
      (1)  SL L 349, 25.11.2004., str. 52.
   
      (2)  Ustavni zahtjevi nisu navedeni.